લીમખેડામાં યોજાનાર કાર્યક્રમના સ્થળની ગૃહ રાજયમંત્રી પ્રદીપસિંહજી જાડેજાએ આજે મુલાકાત લઇ કાર્યક્રમનો અસરકારક આયોજન અને સફળ બનાવવા માટે જિલ્લા ઉચ્ચ અધિકારીઓને માર્ગદર્શન આપ્યું હતું. ગૃહ રાજયમંત્રી જાડેજાએ વડાપ્રધાનશ્રીના જન્મદિન કાર્યક્રમમાં ઉપસ્થિત રહેનાર માટે પૂરતા પ્રમાણમાં પીવાના પાણીની વ્યવસ્થા કરવા, ટ્રાફીકના અસરકારક નિયમન વાહન પાર્કીગ વ્યવસ્થા, અંગેનું અસરકારક આયોજન કરવા તંત્રના અધિકારીઓને સૂચનાઓ આપી હતી. જિલ્લા પ્રશાસન દ્વારા અત્યાર સુધીમાં થઇ રહેલ કામગીરીને રાજ્યમંત્રી જાડેજાએ બિરદાવી હતી દાહોદ ટીમ સ્પીરીટથી દરેક અધિકારીએ પોતાની કામગીરી સૂપેરે નિભાવવા જણાવ્યું હતું.